CELEX: 
Language: ro
Date: 2020-07-14 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) nr. 648/2012 al Parlamentului European și al Consiliului în ceea ce privește taxele percepute de Autoritatea Europeană pentru Valori Mobiliare și Piețe de la contrapărțile centrale stabilite în țări terțe

COMISIA
                              EUROPEANĂ

                                                      Bruxelles, 14.7.2020
                                                      C(2020) 4891 final

                  REGULAMENTUL DELEGAT (UE) …/… AL COMISIEI

                                          din 14.7.2020

      de completare a Regulamentului (UE) nr. 648/2012 al Parlamentului European și al
     Consiliului în ceea ce privește taxele percepute de Autoritatea Europeană pentru Valori
                Mobiliare și Piețe de la contrapărțile centrale stabilite în țări terțe

                                  (Text cu relevanță pentru SEE)

RO                                                                                             RO
 ---pagebreak---                                           EXPUNERE DE MOTIVE

     1.       CONTEXTUL ACTULUI DELEGAT
     Regulamentul (UE) 2019/2099 de modificare a Regulamentului (UE) nr. 648/2012 privind
     instrumentele financiare derivate extrabursiere, contrapărțile centrale și registrele centrale de
     tranzacții1 (Regulamentul privind infrastructura pieței europene, „EMIR”), a fost publicat în
     Jurnalul Oficial al Uniunii Europene la 12 decembrie 20192.
     În ceea ce privește CPC din țări terțe, obiectivul principal al modificărilor aduse EMIR este de
     a asigura o supraveghere mai riguroasă și mai eficace a contrapărților centrale (CPC) stabilite
     în țări terțe care oferă servicii Uniunii, inclusiv un rol consolidat și sarcini suplimentare pentru
     Autoritatea Europeană pentru Valori Mobiliare și Piețe (ESMA). Ca parte a acestora, se
     instituie „Comitetul de supraveghere pentru CPC” care va elabora deciziile care urmează să
     fie luate de consiliul supraveghetorilor al ESMA, iar un nou „colegiu pentru CPC din țări
     terțe” va asigura informarea și implicarea corespunzătoare a tuturor părților interesate
     relevante la nivelul Uniunii. În plus, Regulamentul (UE) 2019/2099 introduce un sistem
     dualist pentru CPC din țări terțe, în care CPC care sunt importante din punct de vedere
     sistemic pentru stabilitatea financiară a Uniunii sau a unuia ori mai multora dintre statele
     membre ale acesteia („CPC de nivel 2”) trebuie să respecte cerințele EMIR și să facă obiectul
     supravegherii ESMA. CPC de nivel 2 din țări terțe cu cerințe comparabile pot fi considerate
     conforme cu cerințele EMIR prin respectarea normelor lor interne („conformitate
     comparabilă”). CPC din țări terțe care nu sunt importante din punct de vedere sistemic („CPC
     de nivel 1”) vor fi autorizate, la fel ca în prezent, să ofere servicii de compensare în Uniune pe
     baza respectării normelor lor interne declarate echivalente în temeiul actului de punere în
     aplicare al Comisiei, dar vor face obiectul unei revizuiri periodice a importanței lor sistemice.
     Astfel cum se prevede la articolul 25d din EMIR, ESMA ar trebui să încaseze taxe de la CPC
     din țări terțe pentru a acoperi toate costurile suportate pentru recunoaștere și îndeplinirea
     sarcinilor sale în ceea ce privește CPC din țări terțe.
     Articolul 25d din EMIR conferă Comisiei competența de a adopta un act delegat pentru a
     preciza în detaliu tipurile de taxe, chestiunile pentru care trebuie plătite taxe, cuantumul
     taxelor și modalitățile de plată a acestora de către CPC din țări terțe care solicită recunoașterea
     și de către CPC din țări terțe recunoscute.
     Actul delegat urmează să fie adoptat în conformitate cu articolul 82 din EMIR și cu articolul
     290 din Tratatul privind funcționarea Uniunii Europene.

     2.       CONSULTĂRI ÎNAINTEA ADOPTĂRII ACTULUI
     Aspecte procedurale
     La 3 mai 2019, Comisia a solicitat ESMA să își exprime opiniile („aviz tehnic”) cu privire la
     un act delegat al Comisiei care precizează în detaliu taxele care urmează să fie încasate de la
     CPC din țări terțe, care trebuie adoptate în conformitate cu articolul 25d alineatul (3) din
     EMIR.
     Între 29 mai și 29 iulie 2019, ESMA a efectuat o consultare publică cu privire la proiectul său
     de aviz tehnic. 9 respondenți la consultarea publică au oferit feedback neconfidențial, alți
     respondenți au răspuns în mod confidențial. Răspunsurile neconfidențiale la consultare sunt

     1
            JO L 201, 27.7.2012, p. 1.
     2
            JO L 322, 12.12.2019, p. 1.

RO                                                    1                                                     RO
 ---pagebreak---      publicate pe site-ul de internet al ESMA3. ESMA a transmis Comisiei avizul său tehnic la
     11 noiembrie 2019.
     La 21 octombrie 2019, Comisia a consultat Grupul de experți al Comitetului european pentru
     valori mobiliare (EGESC) cu privire la conținutul provizoriu al prezentului act delegat.
     EGESC este format din reprezentanți ai statelor membre, ai Băncii Centrale Europene, ai
     Secretariatului Comisiei pentru afaceri economice și monetare din cadrul Parlamentului
     European și ai ESMA.
     În conformitate cu Orientările privind o mai bună legiferare, proiectul de act delegat a fost
     publicat pe Portalul pentru o mai bună legiferare timp de patru săptămâni, între 11 iunie și
     9 iulie 2020, perioadă în care publicul larg a putut oferi feedback. S-au primit 2 răspunsuri.
     Acestea sunt disponibile pe site-ul web al Comisiei4. De asemenea, ESMA a furnizat un
     feedback tehnic suplimentar.
     Opiniile părților interesate
     Răspunsurile la consultarea ESMA, precum și alte contribuții ad hoc au oferit Comisiei o
     gamă largă de opinii cu privire la conținutul actului delegat. Aceste opinii au exprimat, în
     principal, necesitatea de a asigura proporționalitatea taxelor cu sarcinile îndeplinite și cu cifra
     de afaceri a CPC, necesitatea de a asigura previzibilitatea taxelor și necesitatea de a garanta
     transparența și justificarea taxelor.
     Necesitatea de a asigura proporționalitatea taxelor cu sarcinile îndeplinite și cu cifra de
     afaceri a CPC
     Majoritatea părților interesate au sprijinit structura taxelor, cu o taxă de recunoaștere de bază
     care trebuie plătită de toate CPC din țări terțe care solicită recunoașterea, o taxă suplimentară
     de recunoaștere pentru CPC de nivel 2, o taxă separată pentru cererile din partea CPC de nivel
     2 pentru acordarea statutului de conformitate comparabilă, combinată cu o posibilă reducere a
     taxei de recunoaștere și o reducere a taxei anuale, precum și taxe anuale diferențiate pentru
     CPC de nivel 1 și pentru CPC de nivel 2. Multe părți interesate au convenit, de asemenea, că
     CPC care devin CPC de nivel 2 ar trebui să plătească o taxă suplimentară care să reflecte
     diferența dintre taxele pentru nivelul 1 și pentru nivelul 2. De asemenea, părțile interesate au
     susținut principiul conform căruia taxele anuale în anul recunoașterii se calculează
     proporțional cu perioada rămasă până la sfârșitul anului calendaristic.
     În timp ce unele părți interesate au considerat că suma de 50 000 EUR pentru o taxă de
     recunoaștere și de 50 000 EUR pentru taxele anuale pentru CPC de nivel 1 este acceptabilă,
     altele au considerat taxele prea ridicate, susținând că acestea ar putea constitui o barieră la
     intrare pentru CPC mai mici. Alte părți interesate au susținut că nivelul taxei de recunoaștere
     ar trebui să depindă de scopul cererii de recunoaștere, și anume dacă CPC intenționează să
     ofere servicii de compensare în Uniune sau depune cererea exclusiv în vederea obținerii unui
     tratament avantajos în temeiul Regulamentului privind cerințele de capital5. În general, părțile
     interesate au susținut că taxele ar trebui să fie proporționale cu rolul ESMA de autoritate de
     supraveghere gazdă și nu de autoritate de supraveghere principală. Părțile interesate au
     susținut că taxele ar trebui să fie aliniate cu taxele încasate de la CPC din țări terțe sau în
     statele membre.

     3
            https://www.esma.europa.eu/press-news/consultations/esma-fees-third-country-ccps-under-emir-22
     4
            https://ec.europa.eu/info/law/better-regulation/have-your-say/initiatives/12446-Fees-to-be-charged-to-
            third-country-central-counterparties
     5
            JO L 176, 27.6.2013, p. 1.

RO                                                        2                                                          RO
 ---pagebreak---      În ceea ce privește cerința EMIR conform căreia taxele ar trebui să fie proporționale cu cifra
     de afaceri a CPC, răspunsurile au fost amestecate. Unele părți interesate au sprijinit împărțirea
     costurilor în mod egal între CPC de nivel 2, susținând că cifra de afaceri nu reflectă în mod
     necesar eforturile de supraveghere necesare. Altele au susținut că cerința privind cifra de
     afaceri prevăzută la articolul 25d din EMIR nu poate fi ignorată. Pe de o parte, unele părți
     interesate au susținut necesitatea de a lua în considerare cifra de afaceri aferentă serviciilor de
     compensare furnizate membrilor compensatori sau contrapărților din Uniune sau pentru
     instrumentele financiare în monedele din Uniune. Pe de altă parte, alte părți interesate au
     remarcat complexitatea și sarcina administrativă legate de colectarea și prelucrarea
     informațiilor necesare pentru evaluarea cifrei de afaceri legate de serviciile de compensare din
     Uniune sau în monedele din Uniune, fără a reflecta cu precizie dimensiunea CPC.
     Majoritatea părților interesate au sprijinit o reducere a taxei anuale pentru CPC de nivel 2
     cărora li se acordă statutul de conformitate comparabilă, susținând o reducere diferențiată în
     funcție de domeniul de aplicare a conformității comparabile; cu toate acestea, una dintre
     părțile interesate a luat act de riscul de a denatura condițiile de concurență echitabile.
     Majoritatea părților interesate s-au opus cu fermitate unei taxe specifice pentru retragerea
     recunoașterii. Cu toate acestea, părțile interesate au fost, în general, de acord că taxele de
     recunoaștere nu vor fi rambursate în cazul în care cererea este retrasă, cel puțin nu integral.
     Necesitatea de a asigura previzibilitatea taxelor
     Părțile interesate au susținut că taxele de recunoaștere ar trebui să fie plătite după clasificarea
     CPC, fie în momentul acordării recunoașterii, fie în tranșe, cu condiția îndeplinirii unor
     obiective prestabilite. Părțile interesate au sprijinit propunerea ca taxele anuale să fie plătite
     înaintea sau cel târziu în cursul primului trimestru al anului calendaristic la care se referă. În
     același timp, mai multe părți interesate au subliniat necesitatea de a asigura previzibilitatea,
     iar unele părți interesate au subliniat că taxele anuale trebuie să fie stabilite cu suficient timp
     înainte pentru ca CPC să le poată include în bugetele lor. De asemenea, unele părți interesate
     au susținut că taxele ar trebui să fie percepute numai de la intrarea în vigoare a actelor
     delegate care permit ESMA să clasifice și să recunoască CPC în temeiul Regulamentului (UE)
     2019/2099. Câteva părți interesate au susținut că taxele de recunoaștere nu ar trebui să fie
     plătite de CPC care sunt deja recunoscute de către ESMA la intrarea în vigoare a
     Regulamentului (UE) 2019/2099.
     Necesitatea de a asigura transparența și justificarea taxelor
     Numeroase părți interesate au solicitat o mai mare transparență și justificări cu privire la
     costurile suportate de ESMA și necesarul de resurse pentru îndeplinirea sarcinilor sale. De
     asemenea, unele părți interesate s-au opus principiului de finanțare a ESMA din taxe plătite de
     CPC, invocând un conflict de interese în determinarea CPC din țări terțe drept CPC de nivel 2
     pentru a-și extinde resursele și activitățile atât în legătură cu CPC din țări terțe, cât și cu CPC
     stabilite în Uniune.

     3.       EVALUAREA IMPACTULUI
     Comisia trebuie să precizeze în detaliu tipurile de taxe, chestiunile pentru care se percep taxe,
     cuantumul taxelor și modalitatea de plată a taxelor de către CPC din țări terțe care solicită
     recunoașterea și care sunt recunoscute. În conformitate cu articolul 25d, taxele ar trebui să fie
     proporționale cu cifra de afaceri a CPC și să acopere toate costurile suportate de ESMA
     pentru recunoașterea și executarea sarcinilor sale în ceea ce privește CPC din țări terțe în
     temeiul EMIR.

RO                                                   3                                                     RO
 ---pagebreak---      Observațiile Comisiei
     Comisia a luat în considerare toate observațiile primite, inclusiv avizul tehnic al ESMA și
     răspunsurile la consultarea publică a ESMA, răspunsurile primite de la EGESC, precum și alte
     contribuții furnizate Comisiei de părțile interesate. Pe această bază, Comisia propune
     adoptarea, în temeiul articolului 25d alineatul (3) din EMIR, a prezentului act delegat care
     precizează tipurile de taxe, chestiunile pentru care trebuie plătite taxe, cuantumul taxelor și
     modalitatea de plată a taxelor de către CPC din țări terțe.
     Prezentul act delegat se abate de la avizul tehnic primit de la ESMA în anumite moduri,
     pentru a spori proporționalitatea și previzibilitatea taxelor: taxele de recunoaștere sunt, per
     total, mai mici deoarece costurile legate de conformitatea comparabilă vor fi acoperite de taxa
     de recunoaștere suplimentară încasată de la CPC de nivel 2; conformitatea comparabilă nu va
     conduce la o reducere a taxelor anuale pentru CPC de nivel 2, întrucât ESMA rămâne
     responsabilă pentru supravegherea în permanență a CPC de nivel 2, indiferent dacă se acordă
     sau nu statutul de conformitate comparabilă; taxele anuale pentru CPC de nivel 1 vor fi
     stabilite anual pe baza bugetului pe activități al ESMA, iar taxele anuale pentru CPC de nivel
     2 vor lua în considerare cifra de afaceri a CPC.
     Avizul tehnic al ESMA evaluează cu atenție impactul diferitelor opțiuni avute în vedere în
     cadrul avizului. În acest context și ținând seama de faptul că abaterile Comisiei sunt menite să
     reducă și mai mult sarcina administrativă și costurile pentru CPC din țări terțe în comparație
     cu avizul tehnic al ESMA, Comisia nu a pregătit o evaluare separată a impactului. Cu toate
     acestea, secțiunea 3.2 de mai jos evaluează impacturile pozitive și negative ale modificărilor
     introduse de Comisie și analizează costurile și beneficiile măsurilor propuse.
     Datele cantitative privind costurile și beneficiile sunt limitate și nu pot fi divulgate
     întotdeauna datorită naturii lor confidențiale. ESMA a solicitat date cantitative ca parte a
     consultării sale publice, dar a primit un feedback foarte limitat. În al treilea rând, diferențele
     în ceea ce privește CPC din țări terțe sunt de așa natură încât costurile și beneficiile
     modificărilor vor varia considerabil, de exemplu în funcție de cât de multe informații sunt
     deja disponibile publicului sau au fost deja furnizate ESMA sau în funcție de dimensiunea și
     complexitatea unei CPC dintr-o țară terță.
     Proporționalitatea
     Taxele ar trebui să se bazeze pe costurile și sarcinile ESMA, ceea ce este asigurat în mai
     multe moduri prin prezentul act delegat.
     În primul rând, Comisia propune taxe diferențiate pentru CPC de nivel 1 și CPC de nivel 2.
     Aceasta reflectă sarcinile diferite ale ESMA și, prin urmare, costurile legate de CPC de nivel
     1 și CPC de nivel 2. De exemplu, deși ESMA va trebui să verifice integralitatea cererilor,
     proiectele de decizii și să evalueze importanța sistemică atât a CPC de nivel 1, cât și a CPC de
     nivel 2 care solicită recunoașterea, evaluarea conformității cu cerințele suplimentare de
     recunoaștere de la articolul 25 alineatul (2b) din Regulamentul EMIR și cererile pentru
     acordarea statutului de conformitate comparabilă vor crea costuri suplimentare pentru CPC de
     nivel 2. De asemenea, pentru toate CPC din țări terțe recunoscute, unele sarcini vor fi aceleași
     pentru CPC de nivel 1 și CPC de nivel 2 (evaluarea periodică a clasificării, acordurile de
     cooperare cu autoritățile de supraveghere din țări terțe, monitorizarea evoluțiilor în materie de
     reglementare și supraveghere din țările terțe), însă ESMA va avea sarcina suplimentară de a
     supraveghea în permanență CPC de nivel 2 în ceea ce privește conformitatea lor cu cerințele
     prevăzute la articolul 16 și în titlurile IV și V din Regulamentul (UE) nr. 648/2012, inclusiv
     prin conformitate comparabilă, în cazul în care se acordă acest statut. Statele membre au
     sprijinit abordarea aplicării unor taxe diferențiate în cadrul EGESC. Alternativa propusă de

RO                                                   4                                                    RO
 ---pagebreak---      unele părți interesate, și anume ca toate CPC să contribuie în mod egal la costurile suportate
     de ESMA, nu ar părea adecvată, întrucât CPC de nivel 1, care sunt de o mai mică importanță
     sistemică pentru UE și statele membre ale acesteia, ar plăti costurile mai ridicate de
     recunoaștere și de supraveghere a CPC de nivel 2, care sunt de importanță sistemică pentru
     Uniune sau pentru unul sau mai multe dintre statele membre ale acesteia.
     În al doilea rând, Comisia propune o structură simplă a taxelor, reducând la minimum
     diferitele tipuri de taxe puse la dispoziție la ceea ce este strict necesar. Această structură a
     taxelor ar trebui să cuprindă doar taxe de recunoaștere și taxe anuale, reflectând cerința legală
     din EMIR.
     Comisia consideră că taxele de recunoaștere ar trebui să acopere costurile administrative de
     recunoaștere (de exemplu, prelucrarea dosarelor), costurile de clasificare și, pentru CPC de
     nivel 2, costurile de evaluare a cerințelor de recunoaștere prevăzute la articolul 25 alineatul
     (2b) din EMIR și de conformitate comparabilă, dacă se solicită la momentul recunoașterii.
     Atunci când solicită recunoașterea, toate CPC ar trebui să plătească taxe de recunoaștere de
     bază. Acestea ar trebui să reflecte sarcinile administrative de bază care trebuie îndeplinite de
     ESMA atunci când evaluează cererea de recunoaștere a unei CPC dintr-o țară terță. De
     asemenea, acestea ar trebui să reflecte faptul că ESMA trebuie să colecteze și să analizeze
     informațiile furnizate de CPC din țări terțe pentru a stabili dacă acestea sunt sau nu de nivel 1
     sau de nivel 2.
     În plus față de taxa de recunoaștere de bază, CPC de nivel 2 ar trebui să plătească o taxă de
     recunoaștere suplimentară. Această taxă de recunoaștere suplimentară ar trebui să fie plătită,
     de asemenea, de CPC recunoscute care devin CPC de nivel 2, fie în urma clasificării inițiale a
     CPC recunoscute după intrarea în vigoare a Regulamentului (UE) 2019/2099, fie în urma unei
     reexaminări periodice ulterioare. Această taxă reflectă informațiile suplimentare care trebuie
     să fie colectate și analizate de ESMA pentru CPC de nivel 2 și include costurile legate de
     evaluarea conformității comparabile. Includerea evaluării conformității comparabile în taxa de
     recunoaștere oferă mai multe avantaje, cum ar fi simplitatea (este de așteptat ca aproape toate
     CPC de nivel 2 să solicite statutul de conformitate comparabilă, având în vedere beneficiile pe
     care acesta le oferă) și sinergiile substanțiale în evaluarea cerințelor de recunoaștere (în
     special în cazul în care există condiții) și a conformității comparabile.
     De asemenea, toate CPC din țări terțe ar trebui să plătească taxe anuale. Cu toate acestea, taxa
     pentru CPC de nivel 1 și taxa pentru CPC de nivel 2 ar trebui să fie diferite. Taxele anuale ale
     ESMA se vor baza pe programul său de lucru și pe costurile preconizate și, prin urmare, vor fi
     proporționale cu nivelul său de activitate. Costurile legate de evaluarea conformității
     comparabile după momentul recunoașterii ar trebui să facă obiectul taxelor anuale. Se
     preconizează că orice astfel de cerere va avea un caracter excepțional, întrucât este foarte
     probabil ca CPC să solicite conformitatea comparabilă la momentul depunerii cererii de
     recunoaștere, având în vedere beneficiile sale pentru CPC de nivel 2. În plus, noțiunea de
     reducere potențială este de natură să inducă în eroare, întrucât, în temeiul EMIR, ESMA
     rămâne responsabilă de supravegherea continuă a respectării de către CPC a cerințelor în
     materie de recunoaștere, indiferent dacă se acordă sau nu statutul de conformitate
     comparabilă.
     În cele din urmă, în ceea ce privește taxele anuale în anul recunoașterii, Comisia propune
     calcularea acestor taxe anuale ca proporție din taxele de recunoaștere de bază și cele
     suplimentare încasate de la CPC de nivel 1 și de nivel 2.

RO                                                  5                                                    RO
 ---pagebreak---      Taxe proporționale cu cifra de afaceri
     Articolul 25d din EMIR prevede că taxele încasate de la CPC din țări terțe sunt proporționale
     cu cifra de afaceri.
     Pentru a se conforma acestei cerințe în mod proporțional, trebuie luate în considerare mai
     multe aspecte. Pe de o parte, faptul ca CPC din țări terțe să furnizeze informații anuale privind
     cifra de afaceri care să fie relevante și comparabile între CPC din țări terțe implică costuri.
     Astfel, în principiu, taxa ar trebui să reflecte în mod exact dimensiunea CPC din țări terțe în
     contextul EMIR, fără a crea o sarcină inutilă asupra CPC pentru a furniza informațiile sau
     asupra ESMA pentru a le analiza. Modul în care cifra de afaceri este reflectată în taxă ar
     trebui să fie comparabil, de asemenea, între CPC din țări terțe și trebuie să țină seama de
     faptul că astfel de CPC sunt stabilite în jurisdicții diferite, cu practici contabile care ar putea,
     de asemenea, să fie diferite.
     În acest sens, pot fi luate în considerare mai multe măsurători diferite pentru cifra de afaceri:
     veniturile totale și globale ale unei CPC generate de toate liniile sale de activitate; veniturile
     globale ale CPC generate de serviciile de compensare; sau veniturile CPC generate de
     serviciile de compensare generate în Uniune sau în ceea ce privește instrumentul financiar în
     monedele din Uniune. Veniturile totale și globale ar trebui să fie relativ simplu de identificat,
     de exemplu în rapoartele anuale. Cu toate acestea, ar putea fi exagerat să se aibă în vedere
     veniturile totale, întrucât acestea ar putea include venituri generate de alte linii de activitate
     decât compensarea, în funcție de structura corporativă a CPC. În acest sens, compararea
     veniturilor CPC generate de serviciile de compensare în general (de exemplu, cotizațiile de
     membru și taxele de compensare, după deducerea costurilor de tranzacție) ar părea mai
     adecvată în contextul EMIR.
     Analizarea veniturilor din serviciile de compensare generate în Uniune sau în ceea ce privește
     instrumentul financiar în monedele din Uniune ar putea constitui, de asemenea, criterii
     adecvate pentru a reflecta cifra de afaceri. Cu toate acestea, astfel de informații nu sunt
     disponibile cu ușurință. Acestea ar putea implica o sarcină administrativă semnificativă pentru
     ca CPC din țările terțe să furnizeze astfel de informații într-un mod standardizat, iar ESMA să
     le analizeze. Prin urmare, Comisia propune compararea veniturilor globale ale CPC generate
     de serviciile de compensare ca indicator adecvat pentru reflectarea cifrei de afaceri în taxele
     care trebuie plătite de CPC din țări terțe. Pentru a simplifica și a reduce sarcina de raportare,
     Comisia propune să se analizeze veniturile din cel mai recent an de raportare a CPC, în pofida
     faptului că anii de raportare și standardele contabile pot fi diferite de la o CPC la alta.
     Informațiile relevante ar trebui să fie ușor accesibile pentru CPC și, eventual, să fie o cifră
     publică în rapoartele anuale.
     Pentru a standardiza în continuare comparația între CPC din țări terțe și a spori
     previzibilitatea, Comisia propune să se introducă intervale în care CPC de nivel 2 să plătească
     aceeași taxă. În acest mod, taxele ar putea reflecta cifra de afaceri a CPC într-un mod viabil,
     fără a se percepe o taxă injustă ca urmare a unor comparații imperfecte ale cifrei de afaceri.
     Sarcinile anuale în ceea ce privește CPC de nivel 1 și de nivel 2 recunoscute diferă în mod
     considerabil. Deși sarcinile ESMA cu privire la CPC de nivel 2 sunt mai mari și mai
     complexe, sarcinile ESMA în ceea ce privește CPC de nivel 1 vor fi relativ standardizate la
     nivelul tuturor CPC de nivel 1, indiferent de dimensiunea acestora. Prin urmare, cifra de
     afaceri nu ar trebui să se reflecte în taxele anuale pentru CPC de nivel 1 în același mod ca
     pentru CPC de nivel 2. Se preconizează că taxele anuale pentru CPC de nivel 1 vor fi
     substanțial mai mici decât taxele încasate de la CPC de nivel 2, reflectând astfel cifra de
     afaceri mai mică a CPC de nivel 1.

RO                                                    6                                                     RO
 ---pagebreak---      În plus, întrucât se preconizează că vor exista mai multe CPC de nivel 1 decât CPC de nivel 2,
     sarcina administrativă pentru ESMA, precum și pentru CPC din țări terțe va fi mai bine
     reflectată în cazul în care cifra de afaceri este utilizată în mod explicit doar pentru calcularea
     taxelor cu privire la CPC de nivel 2.
     Prin urmare, Comisia consideră că este oportun să se prevadă o taxă anuală forfetară pentru
     CPC de nivel 1, care să reflecte costurile suportate de ESMA pentru activitatea CPC de nivel
     1 împărțite în mod egal între toate CPC de nivel 1 recunoscute.
     Pentru CPC de nivel 2, Comisia consideră că taxele anuale ar trebui să fie stabilite în mod
     explicit în raport cu cifra de afaceri a CPC, reflectând costurile preconizate ale ESMA pentru
     CPC de nivel 2. Din motive de simplitate și pentru a reduce la minimum impactul unei
     potențiale lipse de comparabilitate, CPC de nivel 2 ar trebui să fie împărțite în două mari
     grupuri care să reflecte cifra lor de afaceri la nivel mondial acumulată în urma furnizării de
     servicii de compensare. CPC din cadrul aceluiași grup ar plăti aceeași taxă anuală, însă, în loc
     să se împartă costurile în mod egal între toate CPC din țări terțe, CPC din palierul inferior al
     intervalului ar avea o pondere a cifrei de afaceri de 1,0, iar CPC din palierul superior al
     intervalului o pondere a cifrei de afaceri de 1,2.
     Previzibilitate
     Părțile interesate au susținut că taxele (1) ar trebui, în măsura posibilului, să fie previzibile
     pentru CPC din țări terțe și (2) nu ar trebui să se aplice retroactiv.
     În ceea ce privește taxele de recunoaștere, sarcinile și lucrările sunt previzibile într-o mare
     măsură. Ca atare, taxele de recunoaștere (și anume, atât taxa de recunoaștere de bază, cât și
     taxa de recunoaștere suplimentară pentru CPC de nivel 2) ar trebui să fie stabilite în actul
     delegat pe baza experienței și a așteptărilor anterioare ale ESMA, astfel cum sunt reflectate în
     programul său de lucru și în bugetul pe activități. Aceasta oferă CPC din țări terțe
     previzibilitate clară.
     În ceea ce privește taxele anuale, ar trebui să se ajungă la un echilibru între obținerea aceluiași
     grad de previzibilitate, asigurându-se în același timp că taxele reflectă costurile suportate de
     ESMA pentru îndeplinirea sarcinilor sale anuale (de exemplu, menținerea acordurilor de
     cooperare cu autoritățile de supraveghere din țări terțe, monitorizarea evoluțiilor în materie de
     reglementare și supraveghere, revizuirea clasificării, supravegherea în permanență a CPC de
     nivel 2). În conformitate cu abordarea utilizată pentru registrele centrale de tranzacții și
     agențiile de rating al creditelor și pentru a permite ca taxa să reflecte costurile suportate de
     ESMA, taxele anuale ar trebui stabilite anual pe baza programului de lucru al ESMA și a
     bugetului pe activități. Această abordare ar trebui să se aplice atât pentru CPC de nivel 1, cât
     și pentru CPC de nivel 2. Propunerile din partea unor părți interesate ca taxele anuale de nivel
     1 să fie stabilite în actul delegat, în timp ce taxele anuale pentru CPC de nivel 2 să varieze
     prezintă riscul ca CPC de nivel 2 eventual să subvenționeze încrucișat taxele mai mici ale
     CPC de nivel 1 (și viceversa). Acest lucru poate fi evitat dacă taxele anuale pentru CPC de
     nivel 1 și CPC de nivel 2 sunt stabilite anual pe baza programului de lucru și a bugetului
     ESMA.
     Procedura de stabilire a taxelor anuale este transparentă și previzibilă. ESMA își prezintă în
     luna septembrie a fiecărui an programul său anual de lucru, împreună cu estimarea costurilor
     și cu proiectul de buget. Acesta oferă o primă indicație cu privire la nivelurile taxelor. Bugetul
     aprobat este publicat pe site-ul de internet al ESMA și în Jurnalul Oficial al UE la începutul
     anului calendaristic la care se referă. ESMA va trebui să trimită note de debit către CPC din
     țări terțe precizând valoarea taxei anuale cu 30 de zile calendaristice înainte de data scadenței.

RO                                                   7                                                     RO
 ---pagebreak---      Transparența și justificarea taxelor
     Articolul 25d din EMIR prevede obligația ESMA de a percepe taxe de la CPC din țări terțe
     pentru a acoperi toate costurile suportate de aceasta pentru recunoașterea și îndeplinirea
     sarcinilor sale în ceea ce privește CPC din țări terțe în temeiul EMIR. Cu toate acestea, taxele
     ar trebui să se limiteze la costurile suportate în legătură cu CPC din țări terțe și nu ar trebui să
     acopere costurile sarcinilor efectuate în legătură cu CPC stabilite în Uniune, care vor fi
     acoperite de contribuțiile din partea autorităților publice naționale și de subvențiile din partea
     Uniunii. În plus, bugetul ESMA este stabilit în raport cu nivelul preconizat de activitate în
     ceea ce privește CPC de nivel 1 și CPC de nivel 2 în anul următor. Cu alte cuvinte, taxele sunt
     încasate pentru a acoperi costurile preconizate ale ESMA, nu pentru extinderea activității
     acesteia. ESMA este o autoritate publică și, ca atare, se află sub incidența celui mai înalt nivel
     de control. Bugetul său este auditat anual de Curtea de Conturi Europeană.
     De asemenea, taxele ar trebui să fie atent calibrate astfel încât să se evite dezechilibre
     bugetare structurale – deficite sau excedente. Deși este de așteptat ca ESMA să tragă
     învățăminte pentru următorii ani și să își recalibreze bugetele în cazul în care deficitele sau
     excedentele sunt repetate sau semnificative, nu se colectează comisioane suplimentare pentru
     a acoperi deficitele, iar excedentele nu se rambursează.
     De asemenea, părțile interesate au solicitat o mai mare similaritate cu taxele încasate de alte
     autorități de reglementare și de supraveghere. Autoritățile din Canada, Hong Kong, Australia
     și Singapore percep taxe de niveluri diferite de la CPC naționale și cele străine. În Regatul
     Unit, taxele de autorizare încasate de la CPC din Regatul Unit variază între aproximativ
     5 500 EUR și 330 000 EUR. În cadrul Uniunii, autoritățile suedeze percep taxe de autorizare
     de la CPC naționale care variază între aproximativ 6 300 EUR și 820 000 EUR, iar autoritățile
     din Germania, Spania, Grecia și Polonia percep taxe de autorizare de la CPC naționale (între
     4 500 EUR și 150 000 EUR, în funcție de autoritate). Alte autorități din statele membre nu
     percep taxe de autorizare. În orice caz, aceste cifre reflectă, de asemenea, diferitele modele de
     finanțare ale diferitelor organisme (de exemplu, este mai frecventă în Europa existența unor
     modele de finanțare bazate pe taxe), precum și diferitele abordări în materie de supraveghere a
     riscurilor și a costurilor administrative și de supraveghere. Conform informațiilor de care
     dispune Comisia, nivelul taxelor din prezentul act delegat nu ar fi fără precedent6.
     3.1. Analiza costurilor și a beneficiilor
     ESMA va suporta costurile aferente recunoașterii și îndeplinirii sarcinilor sale în temeiul
     EMIR în ceea ce privește CPC din țări terțe. EMIR prevede obligația ESMA de a încasa taxe
     de la CPC din țări terțe pentru a acoperi respectivele costuri. Taxele ar trebui să fie
     proporționale cu cifra de afaceri a CPC.
     Pe baza informațiilor furnizate de ESMA, Comisia a evaluat nivelul potențial al eforturilor
     implicate, precum și diferitele ipoteze de bază. De asemenea, Comisia a examinat la un nivel
     granular estimările costurilor suportate de ESMA, care stau la baza avizului său tehnic.

     6
            Avizul tehnic al ESMA, https://www.esma.europa.eu/sites/default/files/library/esma70-151-
            2650_final_report_on_ta_on_emir_2_2_ccp_fees.pdf

RO                                                       8                                                  RO
 ---pagebreak---      Metodologie
     Se au în vedere 3 categorii de costuri: costuri variabile specifice, costuri variabile alocate și
     costuri fixe.
             Costurile variabile specifice [echivalent normă întreagă (ENI) pentru fiecare CPC]
              acoperă sarcini specifice pentru fiecare CPC dintr-o țară terță (de exemplu, revizuirea
              caracterului complet al unei cereri de recunoaștere);
             Costurile variabile alocate (ENI per CPC) acoperă sarcini specifice care urmează să
              fie îndeplinite de ESMA pentru toate CPC din țări terțe aflate în aceeași jurisdicție
              (de exemplu, încheierea de acorduri de cooperare cu o autoritate dintr-o țară terță); și
             Costurile fixe acoperă aspecte precum investițiile și mentenanța unor evoluții
              informatice specifice pentru toate CPC din țări terțe și costurile Comitetului de
              supraveghere pentru CPC, inclusiv ale președintelui și ale celor doi membri
              independenți. Aceste costuri sunt estimate la o anumită sumă, care este alocată
              ulterior fiecărui CPC
     În scopul stabilirii nivelului taxelor de bază și suplimentare de recunoaștere, pentru estimare
     se utilizează costurile medii standard7 de 172 125 EUR pe echivalent normă întreagă (ENI)
     pentru un agent temporar și 95 620 EUR pentru un expert național al unui stat membru detașat
     pe lângă ESMA. Costurile medii standard includ provizioane pentru salarii și alte
     indemnizații, contribuții la pensii și la asistență medicală, precum și alte costuri indispensabile
     pentru îndeplinirea sarcinilor angajatului în cauză (servicii de gestionare a instalațiilor,
     formare, misiuni, închirierea și întreținerea clădirii, sisteme/echipamente informatice) și iau în
     considerare experții naționali ai statelor membre detașați pe lângă ESMA. Costul cheltuielilor
     generale trebuie adăugat la acest cost mediu per ENI. Costurile legate de președinte și
     membrii independenți ai Comitetului de supraveghere al CPC sunt estimate la aproximativ 1
     milion EUR pe an, din care o parte ar trebui să fie acoperită din taxele plătite de CPC din țări
     terțe. În plus, investițiile într-un instrument informatic specific care să preia noul mandat în
     ceea ce privește CPC din țări terțe vor fi semnificative.
     Nivelurile taxelor propuse în prezentul act delegat se bazează pe o serie de ipoteze principale
     privind costurile care sunt în conformitate cu cele utilizate de ESMA în avizul său tehnic, în
     special:
             numărul de CPC din țări terțe care va solicita recunoașterea și care vor fi recunoscute
              în conformitate cu EMIR 2.2 și care vor fi clasificate ca fiind de nivel 1 sau nivel 2.
              Pentru a testa această ipoteză, Comisia a derulat mai multe scenarii diferite cu un
              număr diferit de CPC clasificate în CPC de nivel 1 sau de nivel 2; cu toate acestea,
              impactul global asupra nivelului taxelor a fost neglijabil;
             alocarea costurilor fixe este împărțită în mod egal: costul pentru fiecare CPC de nivel
              1 și pentru fiecare CPC de nivel 2 este același într-un anumit an; și
             Comitetul de supraveghere pentru CPC își va dedica cea mai mare parte a timpului
              pentru CPC din țări terțe (recunoașterea, clasificarea și ulterior supravegherea) – și,
              prin urmare, o mare parte a costurilor legate de președinte și membrii independenți ar
              trebui alocate CPC din țări terțe.

     7
            Standard per costurile medii ENI aplicabile în 2020 pentru estimarea costurilor directe pentru Comisia
            Europeană.

RO                                                       9                                                           RO
 ---pagebreak---      Taxe de recunoaștere
     Comisia estimează costurile aferente procedurilor de recunoaștere a proceselor (evaluarea
     caracterului complet al cererii, solicitarea de informații suplimentare, dacă este necesar,
     elaborarea deciziei) și costurile legate de clasificarea CPC din țări terțe ca fiind de
     aproximativ 50 000 EUR. Conform calculelor Comisiei pe baza costurilor descrise mai sus,
     aceasta corespunde unui număr de aproximativ 2 ENI pentru o perioadă de 1,5 luni, precum și
     unei alocări de costuri fixe.
     Cererile de recunoaștere depuse de CPC de nivel 2 vor genera costuri suplimentare
     (solicitarea de informații suplimentare), precum și eforturi mai substanțiale (consultarea
     autorităților din țările terțe, consultarea băncilor centrale emitente, evaluarea cerințelor de
     recunoaștere suplimentare, inclusiv respectarea de către CPC a articolului 16 și a titlurilor IV
     și V din Regulamentul (UE) nr. 648/2012, evaluarea cererilor pentru acordarea statutului de
     conformitate comparabilă) și o mai mare implicare a Comitetului de supraveghere pentru
     CPC. Costurile suplimentare sunt estimate la 360 000 EUR. Aceasta înseamnă aproximativ 2
     ENI (anual), precum și o alocare a costurilor fixe, inclusiv pentru Comitetul de supraveghere
     pentru CPC. Suma reflectă, printre altele, abordarea mai simplă și mai proporțională a
     conformității comparabile.
     Prin urmare, Comisia propune ca o taxă de recunoaștere de bază de 50 000 EUR să fie
     încasată de la toate CPC din țări terțe care solicită recunoașterea, iar CPC de nivel 2 să
     plătească o taxă de recunoaștere suplimentară de 360 000 EUR.
     Taxe anuale
     Comisia propune ca taxele anuale pentru CPC de nivel 1 și CPC de nivel 2 să fie stabilite
     anual pe baza programului de lucru și a bugetului anual al ESMA.
     Bugetul ESMA se bazează pe costurile per activitate. Bugetul identifică costurile pentru
     numărul de ENI necesare pentru îndeplinirea sarcinilor ESMA, costurile pentru logistica
     conexă, sisteme informatice, comunicații și costurile generale, precum și costurile fixe.
     Execuția corectă a bugetului este auditată de Curtea de Conturi Europeană. Prin urmare,
     taxele anuale stabilite pe această bază asigură transparența costurilor și alinierea taxelor la
     costurile suportate de ESMA.
     Taxele anuale pentru CPC de nivel 1 și CPC de nivel 2 ar trebui să acopere:
             activități în curs, cum ar fi supravegherea continuă a CPC din țări terțe, cooperarea
              cu autoritățile din țările terțe și monitorizarea evoluțiilor în materie de reglementare
              și supraveghere din țările terțe;
             activități periodice, cum ar fi revizuirea periodică a clasificării CPC (astfel cum se
              prevede în EMIR) și evaluările necesare în cazul extinderii activităților sau
              serviciilor;
             alocarea costurilor fixe (sisteme informatice, Comitetul de supraveghere pentru
              CPC).
     Pentru CPC de nivel 1, Comisia estimează valoarea totală a taxei anuale la aproximativ
     50 000 EUR per CPC. Acest lucru este în conformitate cu estimările ESMA furnizate în
     avizul tehnic. Cu toate acestea, este important să se sublinieze că aceasta nu este o sumă
     anuală fixă, ci este legată de sarcinile și costurile asociate cu CPC de nivel 1. Ca atare, taxele
     anuale pentru CPC de nivel 1 vor varia în timp.
     În ceea ce privește CPC de nivel 2, Comisia presupune că sarcinile de supraveghere vor fi
     aceleași pentru ESMA, indiferent dacă unei CPC i s-a acordat sau nu statutul de conformitate

RO                                                  10                                                    RO
 ---pagebreak---      comparabilă. Pentru a reflecta cifra de afaceri, CPC de nivel 2 vor fi plasate în unul dintre cele
     două grupuri.
     Este probabil ca CPC să transfere, în grade diferite și în diferite moduri, costurile lor
     membrilor compensatori și clienților acestora și, în orice caz, suma ar trebui să fie compensată
     de beneficiile care rezultă din accesul la membrii compensatori și locurile de tranzacționare
     din Uniune, precum și de tratamentul avantajos în temeiul Regulamentului privind cerințele
     de capital.
     3.2. Proporționalitate
     Prezentul regulament stabilește taxele care trebuie plătite de CPC din țări terțe, specificând
     tipurile acestora, chestiunile pentru care trebuie plătite, cuantumul lor și modalitatea de plată a
     acestora. Obiectivul taxelor este de a acoperi integral costurile suportate de ESMA pentru
     recunoașterea și executarea sarcinilor sale în ceea ce privește CPC din țări terțe în temeiul
     EMIR. Taxele ar trebui calibrate cu atenție pentru a acoperi toate costurile suportate de
     ESMA, fără a genera excedente sau deficite bugetare. În timp ce taxele ar trebui să fie
     proporționale cu cifra de afaceri a CPC, punerea lor în aplicare nu ar trebui să genereze sarcini
     inutile pentru CPC din țări terțe sau pentru ESMA. Taxele stabilite în prezentul act delegat
     îndeplinesc aceste obiective și, prin urmare, sunt proporționale.
     Având în vedere cele de mai sus, prezentul act delegat asigură aplicarea proporțională a EMIR
     și, prin urmare, ține seama de principiul proporționalității.
     3.3. Subsidiaritate
     Prezentul act delegat stabilește taxele pe care ESMA ar trebui să le încaseze de la CPC din țări
     terțe pentru a-și acoperi costurile aferente îndeplinirii sarcinilor sale legate de aceste CPC în
     temeiul EMIR. Statele membre nu pot lua măsuri pentru a stabili taxe pe care ESMA ar trebui
     să le încaseze de la CPC din țări terțe. Prezentul act delegat completează EMIR, respectând în
     același timp principiul proporționalității, astfel cum este descris mai sus, și, prin urmare, este
     în conformitate cu principiul subsidiarității.

     4.       ELEMENTELE JURIDICE ALE ACTULUI DELEGAT
     Capitolul I din propunerea de regulament delegat stabilește tipurile de taxe care urmează să
     fie încasate de la CPC din țări terțe:
             Articolul 1 precizează taxele de recunoaștere unice de bază care urmează să fie
              încasate de la toate CPC din țări terțe care solicită recunoașterea, indiferent de
              importanța lor sistemică pentru Uniune sau pentru statele membre ale acesteia
              [alineatul (1)], precum și taxele de recunoaștere unice suplimentare care trebuie
              încasate de la CPC din țări terțe importante din punct de vedere sistemic pentru a
              acoperi costurile suplimentare de prelucrare a acestor cereri [alineatul (2)];
             Articolul 2 precizează modul de stabilire a taxelor anuale care urmează să fie
              încasate de la CPC din țări terțe recunoscute, în funcție de importanța sistemică a
              CPC, pe baza costurilor preconizate ale ESMA și a bugetului pe activități al acesteia;
             Articolul 3 precizează modul de calculare a taxelor anuale (reduse) care urmează să
              fie încasate de la CPC din țări terțe în anul în care acestea sunt recunoscute;
             Articolul 4 precizează modul în care se ține seama de cifra de afaceri a CPC de
              importanță sistemică în scopul stabilirii taxelor anuale care le sunt imputate.
     Capitolul II definește modalitățile de plată și principiul nerambursării taxelor, în special:

RO                                                   11                                                    RO
 ---pagebreak---              articolul 5 precizează modalitățile generale de plată: plățile trebuie efectuate în euro
              și se aplică penalități în caz de întârziere a plăților;
             articolul 6 precizează modalitățile de plată a taxelor de recunoaștere și că acestea
              trebuie plătite înainte ca ESMA să efectueze evaluarea măsurii în care sunt
              îndeplinite cerințele de recunoaștere și nu sunt rambursate;
             articolul 7 precizează modalitățile de plată a taxelor anuale și că acestea trebuie
              plătite înainte de anul calendaristic la care se referă și nu sunt rambursate.
     Capitolul III prevede dispoziții tranzitorii și finale:
             articolul 8 precizează modalitățile de plată a taxelor de recunoaștere pentru CPC din
              țări terțe care au solicitat recunoașterea înainte de intrarea în vigoare a actului
              delegat;
             articolul 9 precizează taxele anuale intermediare care trebuie plătite de CPC
              recunoscute înainte de intrarea în vigoare a Regulamentului (UE) 2019/2099 de
              modificare a EMIR;
             articolul 10 stabilește data intrării în vigoare a actului delegat.

RO                                                    12                                                 RO
 ---pagebreak---                       REGULAMENTUL DELEGAT (UE) …/… AL COMISIEI

                                                  din 14.7.2020

      de completare a Regulamentului (UE) nr. 648/2012 al Parlamentului European și al
     Consiliului în ceea ce privește taxele percepute de Autoritatea Europeană pentru Valori
                Mobiliare și Piețe de la contrapărțile centrale stabilite în țări terțe

                                          (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) nr. 648/2012 al Parlamentului European și al Consiliului
     din 4 iulie 2012 privind instrumentele financiare derivate extrabursiere, contrapărțile centrale
     și registrele centrale de tranzacții8, în special articolul 25d alineatul (3),
     întrucât:
     (1)    Articolul 25d din Regulamentul (UE) nr. 648/2012 prevede obligația Autorității
            Europene pentru Valori Mobiliare și Piețe („ESMA”) de a percepe de la contrapărțile
            centrale („CPC”) din țări terțe taxe legate de cererile de recunoaștere în temeiul
            articolului 25 din respectivul regulament și taxe anuale asociate cu îndeplinirea
            sarcinilor sale în conformitate cu regulamentul respectiv în ceea ce privește CPC din
            țări terțe recunoscute. Articolul 25d alineatul (2) din Regulamentul (UE) nr. 648/2012
            prevede că aceste taxe trebuie să fie proporționale cu cifra de afaceri a CPC în cauză și
            să acopere toate costurile suportate de ESMA pentru recunoașterea și executarea
            sarcinilor sale în raport cu CPC din țări terțe în conformitate cu regulamentul
            respectiv.
     (2)    Taxele aferente cererilor de recunoaștere („taxe de recunoaștere”) ar trebui să fie
            încasate de la CPC din țări terțe pentru a acoperi costurile suportate de ESMA pentru
            prelucrarea cererilor de recunoaștere, inclusiv costurile pentru a verifica dacă cererile
            sunt complete, pentru a solicita informații suplimentare, pentru a redacta deciziile și
            costurile legate de evaluarea importanței sistemice a CPC din țări terțe („clasificare”).
            Pentru CPC care sunt importante din punct de vedere sistemic sau este probabil să
            devină importante din punct de vedere sistemic pentru stabilitatea financiară a Uniunii
            sau a unuia ori mai multora dintre statele membre ale acesteia și care sunt recunoscute
            de ESMA în conformitate cu articolul 25 alineatul (2b) din Regulamentul (UE) nr.
            648/2012 („CPC de nivel 2”), ESMA suportă costuri suplimentare. Aceste costuri
            suplimentare sunt suportate de ESMA atunci când evaluează respectarea condițiilor de
            recunoaștere prevăzute la articolul 25 alineatul (2b) din Regulamentul (UE) nr.
            648/2012 și dacă, prin respectarea cadrului juridic aplicabil în țara terță, se poate
            considera că o CPC îndeplinește cerințele prevăzute la articolul 16 și în titlurile IV și
            V din Regulamentul (UE) nr. 648/2012 („conformitate comparabilă”). Costurile
            aferente cererilor depuse de CPC de nivel 2 vor fi, prin urmare, mai mari decât cele
            asociate cererilor depuse de CPC din țări terțe care nu sunt considerate importante din
     8
             JO L 201, 27.7.2012, p. 1.

RO                                                     13                                               RO
 ---pagebreak---            punct de vedere sistemic sau este probabil să devină importante din punct de vedere
           sistemic pentru stabilitatea financiară a Uniunii sau a unuia ori mai multora dintre
           statele membre ale acesteia („CPC de nivel 1”).
     (3)   În timp ce toate CPC din țări terțe care solicită recunoașterea în temeiul articolului 25
           din Regulamentul (UE) nr. 648/2012 ar trebui să plătească o taxă de recunoaștere de
           bază, CPC de nivel 2 ar trebui să plătească o taxă suplimentară pentru a acoperi
           costurile suplimentare suportate de ESMA ca parte a procesului de depunere a cererii.
           Taxa de recunoaștere suplimentară ar trebui să fie încasată, de asemenea, de la CPC
           deja recunoscute prima dată când ESMA stabilește dacă acestea urmează să fie
           clasificate drept CPC de nivel 2 în urma revizuirii importanței lor sistemice în temeiul
           articolului 25 alineatul (5) sau al articolului 89 alineatul (3c) din Regulamentul (UE)
           nr. 648/2012.
     (4)   Taxele anuale trebuie să fie încasate, de asemenea, de la CPC din țări terțe recunoscute
           pentru a acoperi costurile suportate de ESMA pentru îndeplinirea sarcinilor sale în
           temeiul Regulamentului (UE) nr. 648/2012 în ceea ce privește CPC respective. Atât
           pentru CPC de nivel 1, cât și pentru CPC de nivel 2, aceste sarcini includ revizuirea
           periodică a importanței sistemice a CPC în conformitate cu articolul 25 alineatul (5)
           din Regulamentul (UE) nr. 648/2012, punerea în aplicare și menținerea unor acorduri
           de cooperare cu autoritățile din țările terțe și monitorizarea evoluțiilor în materie de
           reglementare și de supraveghere din țările terțe. Pentru CPC de nivel 2, ESMA are, de
           asemenea, obligația de a supraveghea în permanență respectarea de către CPC
           respective a cerințelor prevăzute la articolul 16 și în titlurile IV și V din Regulamentul
           (UE) nr. 648/2012, inclusiv prin statutul de conformitate comparabilă, dacă acesta a
           fost acordat. Prin urmare, este oportun să se aplice taxe anuale diferite pentru CPC de
           nivel 1 și CPC de nivel 2.
     (5)   Recunoașterea și taxele anuale stabilite în prezentul regulament ar trebui să acopere
           costurile pe care ESMA se așteaptă să le suporte atunci când prelucrează cererile de
           recunoaștere, pe baza experienței sale în executarea sarcinilor referitoare la CPC din
           țări terțe și la alte entități supravegheate, precum și pe baza costurilor preconizate,
           astfel cum se menționează în bugetul anual pe activități.
     (6)   Sarcinile îndeplinite de ESMA în temeiul Regulamentului (UE) nr. 648/2012 în ceea
           ce privește CPC de nivel 1 recunoscute vor fi în mare măsură aceleași pentru fiecare
           CPC de nivel 1 indiferent de dimensiunea lor. Prin urmare, este oportun ca aceste
           costuri suportate de ESMA pentru CPC de nivel 1 recunoscute să facă obiectul unei
           taxe anuale de aceeași valoare încasată de la fiecare CPC de nivel 1 recunoscută. În
           ceea ce privește CPC de nivelul 2 recunoscute, pentru a se asigura o alocare echitabilă
           a taxelor care, în același timp, reflectă efortul administrativ efectiv depus de ESMA
           pentru îndeplinirea sarcinilor sale în ceea ce privește fiecare CPC de nivel 2, taxele
           anuale ar trebui să țină seama, de asemenea, de cifra de afaceri a CPC de nivel 2.
     (7)   Taxele anuale încasate de la CPC din țări terțe pentru primul an în care acestea sunt
           recunoscute în temeiul articolului 25 din Regulamentul (UE) nr. 648/2012 ar trebui să
           fie proporționale cu partea din anul respectiv în cursul căreia ESMA îndeplinește
           sarcini în conformitate cu regulamentul menționat în ceea ce privește CPC în cauză.
           Același principiu ar trebui să se aplice, de asemenea, pentru anul în care o CPC care
           este recunoscută drept CPC de nivel 1 este clasificată pentru prima dată ca CPC de
           nivel 2, în conformitate cu articolul 25 alineatul (5) din regulamentul respectiv.
     (8)   Pentru a asigura finanțarea la timp a costurilor suportate de ESMA în legătură cu
           cererile de recunoaștere depuse în temeiul articolului 25 din Regulamentul (UE)

RO                                                14                                                    RO
 ---pagebreak---             nr. 648/2012, taxele de recunoaștere ar trebui plătite către ESMA înainte de
            prelucrarea cererilor de recunoaștere sau de evaluarea respectării de către CPC de
            nivel 2 a cerințelor de recunoaștere prevăzute la articolul 25 alineatul (2b) din
            Regulamentul (UE) nr. 648/2012. Pentru a asigura finanțarea în timp util a costurilor
            suportate de ESMA pentru îndeplinirea sarcinilor sale legate de CPC din țări terțe
            recunoscute, taxele anuale ar trebui să fie plătite la începutul anului calendaristic la
            care se referă. Taxele anuale în primul an de recunoaștere ar trebui plătite la scurt timp
            după adoptarea deciziilor de recunoaștere.
     (9)    Pentru a descuraja cererile repetate sau nefondate, taxele de recunoaștere nu ar trebui
            să fie rambursate în cazul în care un solicitant își retrage cererea. Întrucât activitatea
            administrativă necesară în cazul unei cereri de recunoaștere care este refuzată este
            aceeași cu cea necesară în cazul unei cereri acceptate, taxele de recunoaștere nu ar
            trebui să fie rambursate în cazul în care recunoașterea este refuzată.
     (10)   Orice costuri suportate de ESMA după intrarea în vigoare a Regulamentului (UE)
            2019/2099 în ceea ce privește CPC din țări terțe care au fost deja recunoscute în
            conformitate cu articolul 25 din Regulamentul (UE) nr. 648/2012 înainte de [OP, Vă
            rugăm să inserați data intrării în vigoare a prezentului regulament] ar trebui să fie
            acoperite de taxe. Prin urmare, astfel de CPC din țări terțe ar trebui să fie obligate să
            plătească o taxă anuală intermediară pentru 2020 și pentru fiecare an ulterior până la
            efectuarea revizuirii importanței lor sistemice în temeiul articolului 89 alineatul (3c)
            din Regulamentul (UE) nr. 648/2012.
     (11)   Prezentul regulament delegat ar trebui să intre în vigoare de urgență pentru a se
            asigura că ESMA este finanțată în timp util și în mod adecvat după intrarea în vigoare
            a Regulamentului (UE) 2019/2099,
     ADOPTĂ PREZENTUL REGULAMENT:
                                             CAPITOLUL I

                                                 TAXE

                                               Articolul 1

                                         Taxe de recunoaștere
     1.      O CPC stabilită într-o țară terță care solicită recunoașterea în conformitate cu
             articolul 25 din Regulamentul (UE) nr. 648/2012 plătește o taxă de recunoaștere de
             bază de 50 000 EUR.
     2.      O CPC stabilită într-o țară terță plătește o taxă de recunoaștere suplimentară de
             360 000 EUR în cazul în care ESMA stabilește că, în conformitate cu articolul 25
             alineatul (2a) din Regulamentul (UE) nr. 648/2012, CPC respectivă este importantă
             din punct de vedere sistemic sau este probabil să devină importantă din punct de
             vedere sistemic pentru stabilitatea financiară a Uniunii sau a unuia ori mai multora
             dintre statele membre ale acesteia („CPC de nivel 2”). O CPC de nivel 2 plătește taxa
             de recunoaștere suplimentară în oricare dintre următoarele cazuri:
             (a)   CPC solicită recunoașterea;
             (b)   se stabilește că CPC, în cazul în care este deja recunoscută în temeiul
                   articolului 25 alineatul (2) din Regulamentul (UE) nr. 648/2012, este o CPC de

RO                                                 15                                                    RO
 ---pagebreak---                 nivel 2 ca urmare a reexaminării efectuate de ESMA în conformitate cu
                articolul 25 alineatul (5) din regulamentul respectiv.

                                            Articolul 2

                                           Taxe anuale
     1.   O CPC recunoscută plătește o taxă anuală.
     2.   În cazul în care o CPC este recunoscută de ESMA în conformitate cu articolul 25
          alineatul (2) din Regulamentul (UE) nr. 648/2012 („CPC de nivel 1”), taxa anuală
          pentru fiecare CPC de nivel 1 pentru un anumit an (n) este taxa anuală totală
          împărțită în părți egale între toate CPC de nivel 1 recunoscute la data de
          31 decembrie a anului anterior (n-1).
          În sensul primului paragraf, taxa anuală totală pentru un anumit an (n) este valoarea
          estimată a cheltuielilor legate de sarcinile care urmează să fie îndeplinite de ESMA
          în ceea ce privește toate CPC de nivel 1 recunoscute în temeiul Regulamentului (UE)
          nr. 648/2012, astfel cum sunt incluse în bugetul ESMA pentru anul respectiv.
     3.   În cazul în care o CPC este recunoscută de ESMA în conformitate cu articolul 25
          alineatul (2b) din Regulamentul (UE) nr. 648/2012 („CPC de nivel 2”), taxa anuală
          pentru un anumit an (n) este taxa anuală totală împărțită între toate CPC de nivel 2
          recunoscute la data de 31 decembrie a anului precedent (n-1) și înmulțită cu ponderea
          aplicabilă determinată în temeiul articolului 4 din prezentul regulament.
          În sensul primului paragraf, taxa anuală totală pentru un anumit an (n) este valoarea
          estimată a cheltuielilor legate de sarcinile care urmează să fie îndeplinite de ESMA
          în ceea ce privește toate CPC de nivel 2 recunoscute în temeiul Regulamentului (UE)
          nr. 648/2012, astfel cum sunt incluse în bugetul ESMA pentru anul respectiv.

                                            Articolul 3

                               Taxe anuale în anul recunoașterii
     1.   Pentru anul în care o CPC dintr-o țară terță este recunoscută de ESMA în
          conformitate cu articolul 25 din Regulamentul (UE) nr. 648/2012, taxa anuală se
          calculează după cum urmează:
          (a)   în cazul în care ESMA recunoaște o CPC drept CPC de nivel 1, taxa anuală se
                stabilește ca fiind proporția din taxa de recunoaștere de bază prevăzută la
                articolul 1 alineatul (1) din prezentul regulament, calculată în conformitate cu
                următorul raport:
                 𝑁𝑢𝑚ă𝑟𝑢𝑙 𝑑𝑒 𝑧𝑖𝑙𝑒 𝑐𝑎𝑙𝑒𝑛𝑑𝑎𝑟𝑖𝑠𝑡𝑖𝑐𝑒 𝑑𝑒 𝑙𝑎 𝑑𝑎𝑡𝑎 𝑟𝑒𝑐𝑢𝑛𝑜𝑎ș𝑡𝑒𝑟𝑖𝑖 𝑝â𝑛ă 𝑙𝑎 31 𝑑𝑒𝑐𝑒𝑚𝑏𝑟𝑖𝑒
                                    𝑁𝑢𝑚ă𝑟𝑢𝑙 𝑑𝑒 𝑧𝑖𝑙𝑒 𝑐𝑎𝑙𝑒𝑛𝑑𝑎𝑟𝑖𝑠𝑡𝑖𝑐𝑒 𝑑𝑖𝑛 𝑎𝑛
          (b)   în cazul în care ESMA recunoaște o CPC drept CPC de nivel 2, taxa anuală se
                stabilește ca fiind proporția din taxa de recunoaștere suplimentară prevăzută la
                articolul 1 alineatul (2) din prezentul regulament, calculată în conformitate cu
                următorul raport:
                 𝑁𝑢𝑚ă𝑟𝑢𝑙 𝑑𝑒 𝑧𝑖𝑙𝑒 𝑐𝑎𝑙𝑒𝑛𝑑𝑎𝑟𝑖𝑠𝑡𝑖𝑐𝑒 𝑑𝑒 𝑙𝑎 𝑑𝑎𝑡𝑎 𝑟𝑒𝑐𝑢𝑛𝑜𝑎ș𝑡𝑒𝑟𝑖𝑖 𝑝â𝑛ă 𝑙𝑎 31 𝑑𝑒𝑐𝑒𝑚𝑏𝑟𝑖𝑒
                                    𝑁𝑢𝑚ă𝑟𝑢𝑙 𝑑𝑒 𝑧𝑖𝑙𝑒 𝑐𝑎𝑙𝑒𝑛𝑑𝑎𝑟𝑖𝑠𝑡𝑖𝑐𝑒 𝑑𝑖𝑛 𝑎𝑛

RO                                               16                                                RO
 ---pagebreak---      2.   În cazul în care o CPC a plătit o taxă anuală intermediară în conformitate cu articolul
          9 pentru anul în care CPC respectivă este recunoscută drept CPC de nivel 1, nu se
          percepe taxa anuală calculată în conformitate cu alineatul (1) litera (a).
     3.   În cazul în care o CPC a plătit o taxă anuală intermediară în conformitate cu articolul
          9 sau o taxă anuală în conformitate cu articolul 2 alineatul (2) pentru anul în care
          CPC respectivă este recunoscută drept CPC de nivel 2, cuantumul acestei taxe se
          deduce din cuantumul taxei care trebuie plătită în conformitate cu alineatul (1) litera
          (b).

                                            Articolul 4

                       Cifra de afaceri aplicabilă pentru CPC de nivel 2
     1.   Cifra de afaceri relevantă a unei CPC de nivel 2 reprezintă veniturile sale la nivel
          mondial generate de furnizarea de servicii de compensare (cotizații de membru și
          taxe de compensare minus costurile de tranzacție) în cursul celui mai recent exercițiu
          financiar al CPC.
          CPC de nivel 2 furnizează anual către ESMA cifre auditate care confirmă veniturile
          sale la nivel mondial generate de furnizarea serviciilor de compensare menționate la
          primul paragraf. Cifrele auditate trebuie să fie transmise către ESMA până cel târziu
          la data de 30 septembrie a fiecărui an. Documentele care conțin cifre auditate trebuie
          să fie furnizate într-o limbă utilizată în mod obișnuit în domeniul serviciilor
          financiare.
          Dacă veniturile menționate la primul paragraf sunt raportate în altă monedă decât
          euro, ESMA le convertește în euro folosind cursul mediu de schimb valutar al euro
          aplicabil perioadei în care au fost înregistrate veniturile. În acest scop, se utilizează
          cursul de schimb valutar de referință al euro publicat de Banca Centrală Europeană.
     2.   Pe baza cifrei de afaceri stabilite în conformitate cu alineatul (1) pentru un anumit an
          (n), se consideră că CPC aparține unuia dintre următoarele grupuri:
          (a)   grupul 1: cifră de afaceri anuală mai mică de 600 de milioane EUR;
          (b)   grupul 2: cifră de afaceri anuală de cel puțin 600 de milioane EUR.
          Unei CPC de nivel 2 din grupul 1 i se atribuie ponderea cifrei de afaceri 1.
          Unei CPC de nivel 2 din grupul 2 i se atribuie ponderea cifrei de afaceri 1,2.
     3.   Ponderea totală a cifrei de afaceri a tuturor CPC de nivel 2 recunoscute pentru un
          anumit an (n) este suma ponderilor cifrei de afaceri stabilite în conformitate cu
          alineatul (2) pentru toate CPC de nivel 2 recunoscute de ESMA la data de 31
          decembrie a anului precedent (n-1).
     4.   În sensul articolului 2 alineatul (3), ponderea aplicabilă a unei CPC de nivel 2 pentru
          un anumit an (n) este ponderea cifrei sale de afaceri, stabilită în conformitate cu
          alineatul (2), împărțită la ponderea cifrei totale de afaceri a tuturor CPC de nivel 2
          recunoscute, stabilită în conformitate cu alineatul (3).

RO                                              17                                                    RO
 ---pagebreak---                                              CAPITOLUL II

                                         CONDIȚII DE PLATĂ

                                                Articolul 5

                                       Modalități generale de plată
     1.    Toate taxele se plătesc în euro.
     2.    Orice plată întârziată atrage după sine dobânda penalizatoare prevăzută la articolul
           99 din Regulamentul (UE, Euratom) 2018/10469.
     3.    Comunicările dintre ESMA și CPC din țări terțe se efectuează prin mijloace
           electronice.

                                                Articolul 6

                                       Plata taxelor de recunoaștere
     1.    Taxa de recunoaștere de bază prevăzută la articolul 1 alineatul (1) din prezentul
           regulament se plătește atunci când CPC își depune cererea de recunoaștere.
           Prin derogare de la primul paragraf, în cazul în care Comisia nu a adoptat un act de
           punere în aplicare în conformitate cu articolul 25 alineatul (6) din Regulamentul
           (UE) nr. 648/2012 pentru țara terță în care este stabilită CPC atunci când CPC
           solicită recunoașterea, taxa de recunoaștere de bază se plătește cel târziu în ziua în
           care intră în vigoare un astfel de act de punere în aplicare.
     2.    Data până la care se plătește taxa de recunoaștere suplimentară prevăzută la articolul
           1 alineatul (2) din prezentul regulament se stabilește într-o notă de debit transmisă
           CPC de către ESMA ca urmare a cererii ESMA adresate CPC de a prezenta
           informații suplimentare pentru evaluarea respectării de către CPC a cerințelor
           prevăzute la articolul 25 alineatul (2b) din Regulamentul (UE) nr. 648/2012.
           Termenul de plată este de cel puțin 30 de zile calendaristice, calculat din ziua în care
           ESMA a transmis nota de debit către CPC.
     3.    Taxele de recunoaștere nu se rambursează.

                                                Articolul 7

                                           Plata taxelor anuale
     1.    Taxele anuale prevăzute la articolul 2 pentru un anumit an (n) se plătesc cel târziu la
           data de 31 martie a anului (n).
           Cel târziu la data de 1 martie a anului (n), ESMA transmite note de debit tuturor CPC
           din țări terțe recunoscute, specificând valoarea taxei anuale.
     2.    Cuantumul taxei anuale prevăzute la articolul 3 în anul recunoașterii, precum și data
           până la care trebuie să se efectueze plata taxei anuale se indică într-o notă de debit

     9
          JO L 193, 30.7.2018, p. 1.

RO                                                  18                                                RO
 ---pagebreak---              transmisă CPC de către ESMA. Termenul de plată este de cel puțin 30 de zile
             calendaristice, calculat din ziua în care ESMA a transmis nota de debit către CPC.
     3.      Taxele anuale plătite de o CPC nu se rambursează.
                                            CAPITOLUL III

                                     Dispoziții tranzitorii și finale

                                               Articolul 8

                                  Cereri de recunoaștere deja depuse
     1.      În cazul în care o CPC dintr-o țară terță a depus o cerere de recunoaștere înainte de
             [OP, vă rugăm să inserați data intrării în vigoare a prezentului regulament], iar
             ESMA nu a adoptat încă o decizie de recunoaștere sau de refuzare a recunoașterii
             CPC respective, CPC plătește taxa de recunoaștere prevăzută la articolul 1 alineatul
             (1) până la [OP: vă rugăm să inserați data care cade în cea de a 30-a zi
             calendaristică de la data intrării în vigoare a prezentului regulament].
     2.      Prin derogare de la alineatul (1), în cazul în care ESMA a suspendat prelucrarea
             cererii de recunoaștere depuse de o CPC dintr-o țară terță înainte de [OP, vă rugăm
             să inserați data intrării în vigoare a prezentului regulament], CPC plătește taxa de
             recunoaștere prevăzută la articolul 1 alineatul (1) în termenul de plată indicat în nota
             de debit transmisă CPC de ESMA, în urma notificării faptului că prelucrarea cererii
             sale nu mai este suspendată. Termenul de plată este de cel puțin 30 de zile
             calendaristice, calculat din ziua în care ESMA a transmis nota de debit către CPC.

                                               Articolul 9

                       Taxa anuală intermediară pentru CPC deja recunoscute
     1.      O CPC dintr-o țară terță care este recunoscută de ESMA în conformitate cu articolul
             25 din Regulamentul (UE) nr. 648/2012 la momentul intrării în vigoare a prezentului
             regulament plătește o taxă anuală intermediară de 50 000 EUR pentru 2020 și pentru
             fiecare an ulterior până la reexaminarea importanței sale sistemice în temeiul
             articolului 89 alineatul (3c) din Regulamentul (UE) nr. 648/2012 și recunoașterea sa
             în conformitate fie cu articolul 25 alineatul (2), fie cu articolul 25 alineatul (2b) din
             regulamentul respectiv sau neacordarea unei astfel de recunoașteri.
     2.      Taxa anuală intermediară pentru 2020 se plătește în termen de 30 de zile
             calendaristice de la intrarea în vigoare a prezentului regulament. Taxele anuale
             intermediare pentru un alt an (n) se plătesc cel târziu la data de 31 martie a anului
             (n).

                                              Articolul 10

                                        Data intrării în vigoare
     Prezentul regulament intră în vigoare în ziua următoare datei publicării în Jurnalul Oficial al
     Uniunii Europene.

RO                                                 19                                                    RO
 ---pagebreak---      Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles, 14.7.2020

                                                   Pentru Comisie,
                                                   Președinta
                                                   Ursula VON DER LEYEN

RO                                                   20                                                    RO